મુંબઇ: રિઝર્વ બેન્ક ઓફ ઇન્ડિયાના ગવર્નર રઘુરામ રાજને બેન્ક કર્મચારીઓને જણાવ્યું છે કે ખોટું કરનારા સામે બેન્કો કાર્યવાહી કરવામાં નાના અને મોટા વર્ગના લોકો વચ્ચે ફરક ના રાખે. તેમણે વધુમાં જણાવ્યું કે ભારત આર્થિક રીતે નબળો દેશ છે અને એવો પણ આરોપ છે કે ખોટું કરનારાઓ સામે કાર્યવાહી કરવામાં વહીવટી ક્ષમતા નથી અને બેન્કોમાં ખોટું કરનારાઓ જો ધનિક વર્ગના હોય તો તેઓ સજામાંથી બચી જાય છે. રાજને જણાવ્યું કે આ ધારણા એટલા માટે બની રહી છે કે કોઇ પણ અમીર વર્ગના લોકોની જો ઓળખાણ ઊંચી હોય તો તેઓ સામે કાર્યવાહી કરવાનું બેન્કો ઓછું પસંદ કરી રહી છે.